VIIENDA KOOSSEISU

MÄÄRUS

Haapsalu,								21. detsember 2007 nr 50

Haapsalu linna arengukava 2007-2011 muutmine

Kohaliku omavalitsuse korralduse seaduse § 22 lg 1 p 7 ja § 37 ning Haapsalu põhimääruse § 12 lg 1 p 7 ja § 58 alusel

§ 1. Muuta Haapsalu linna arengukava 2007–2011 alljärgnevalt:
(1) Täiendada arengukava p 5.2.3.2 „Kultuur“, alapunkti “Elanikkonnale kultuuripakkumiste võimaluste laiendamine ja mitmekesistamine“ lõiku „Arendada ja koordineerida koostööd kultuuritegijate vahel“ viimase lausega:

"Aidata kaasa Iloni Imedemaa kui rahvusvahelist huvi pakkuva teemakeskuse väljaarendamisele".

(2) Täiendada Haapsalu linna arengukava realisatsiooniplaani peatüki „Haridus ja noorsootöö“ alapunkti „Õppetöö kvaliteedi parandamine, õppimisvõimaluste mitmekesistamine“ lõiku „Arendada haridusasutustes välja tugistruktuurid ja meetmed õppeprotsessi toetamiseks“ ja lisada sinna punkt 7 järgmiselt:

„7. Luua linna ühe kooli juurde tasandusklassid riikliku õppekava järgi õppivate hariduslike erivajadustega õpilaste jaoks, tähtajaga 2008-2009, vastutav T. Vare“.

§ 2. Määrus jõustub kolmandal päeval pärast avalikustamist.

Arder Väli
Volikogu esimees

SELETUSKIRI 
Eelnõule ““Haapsalu linna arengukava 2007-2011” kinnitamine“

Iloni Imedemaa ehk Haapsalu vapimärgi kavalerile, Ilon Wiklandile pühendatud Läänemaa Muuseumi teemakeskuse arendamise toetamine oli Haapsalu linna arengukavas ka aastatel 2004-2006.

2006. aastal valmis I etapp – galerii. 2008. aastal on muuseumil plaan alustada II etapi ehk kogu teemakeskuse väljaehitamist, mis valmides oleks kogu Haapsalule oluliseks impulsiks nii laste vaba aja tegevuste arendamisele kui ka turismile. Seetõttu on keskuse loojatele jätkuvalt oluline omavalitsuse arengukavas deklareeritud toetus.

Linnavalitsus teeb ettepaneku eelnõu määrusena vastu võtta.

Ingrid Danilov, linnapea